Document ID: 32008R0556

РЕГЛАМЕНТ (ЕО) № 556/2008 НА СЪВЕТА
от 16 юни 2008 година
за изменение на Регламент (ЕО) № 2505/96 за откриване и управление на тарифните квоти на Общността за определени селскостопански и промишлени продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
На 20 декември 1996 г. Съветът прие Регламент (ЕО) № 2505/96 (1). Търсенето в Общността на продуктите, към които е приложим споменатият регламент, следва да бъде удовлетворено при най-благоприятни условия. С оглед на това, считано от 1 юли 2008 г. следва да се открият нови тарифни квоти на Общността с нулеви ставки на митото за съответните обеми и следва да се избягват всякакви нарушения на пазара на тези продукти.
(2)
Размерът на квотите за пет автономни тарифни квоти на Общността е недостатъчен, за да задоволи нуждите на промишлеността на Общността. Следователно размерът на тези квоти следва да бъде увеличен.
(3)
Регламент (ЕО) № 2505/96 следва да бъде съответно изменен.
(4)
С оглед на икономическото значение на настоящия регламент е необходимо позоваване на съображения за спешност, предвидени в точка I.3 от Протокола за ролята на националните парламенти в Европейския съюз, приложен към Договора за Европейския съюз и към договорите за създаване на Европейските общности.
(5)
Тъй като тарифните квоти ще се прилагат от 1 юли 2008 г., настоящият регламент следва да се прилага от същата дата и да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 2505/96 се изменя, както следва:
1.
създават се тарифните квоти за продуктите, изброени в приложение I към настоящия регламент;
2.
редовете за тарифни квоти с поредни номера 09.2975, 09.2603, 09.2935, 09.2814 и 09.2620 се заменят с редовете в приложение II към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 юли 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 16 юни 2008 година.

Labels: 3
1
6